32012D0472
L 215/4
SLUŽBENI LIST EUROPSKE UNIJE
UREDBA VIJEĆA
od 26. travnja 2012.
o sklapanju Sporazuma između Sjedinjenih Američkih Država i Europske unije o upotrebi i prijenosu podataka o imenima putnika Ministarstvu domovinske sigurnosti Sjedinjenih Američkih Država
(2012/472/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 82. stavak 1. točku (d) i članak 87. stavak 2. točku (a), u vezi s člankom 218. stavkom 6. točkom (a),
uzimajući u obzir prijedlog Europske komisije,
uzimajući u obzir suglasnost Europskog parlamenta (1),
budući da:
1.
Vijeće je 2. prosinca 2010. donijelo odluku, zajedno s pregovaračkim direktivama, kojom je ovlastilo Komisiju da započne pregovore između Unije i Sjedinjenih Američkih Država o prijenosu i korištenju podataka s imenima putnika (PIP) s ciljem sprječavanja i borbe protiv terorizma i ostalog ozbiljnog transnacionalnog kriminala.
2.
U skladu s Odlukom Vijeća 2012/471/EU (2), Sporazum između Sjedinjenih Američkih Država i Europske unije o korištenju i transferu podataka o imenima putnika Odjelu za domovinsku sigurnost Sjedinjenih Američkih Država („Sporazum”) potpisan je 14. prosinca 2011., podložno njegovom sklapanju.
3.
Sporazum poštuje temeljna prava i prati načela koja posebno potvrđuje Povelja temeljnih prava Europske unije, posebno, pravo na privatni i obiteljski život koje je potvrđeno u njezinom članku 7., pravo na zaštitu osobnih podataka potvređeno u njezinom članku 8. i pravo na odgovarajuću odštetu i pravedan sudski postupak potvrđeno u njeezinom članku 47., Sporazum je potrebno primijeniti u skladu s takvim pravima i načelima.
4.
U skladu s člankom 3. Protokola (br. 21) o stajalištu Ujedinjene Kraljevine i Irske u vezi s područjem slobode, sigurnosti i pravde priloženom Ugovoru o Europskoj uniji i Ugovoru o funkcioniranju Europske unije, Ujedinjena Kraljevina je izrazila želju da sudjeluje u donošenju i provedbi ove Odluke.
5.
U skladu s člancima 1. i 2. Protokola (br. 21) o stajalištu Ujedinjene Kraljevine i Irske u vezi s područjem slobode, sigurnosti i pravde priloženom Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. ovog Protokola, Irska ne sudjeluje u donošenju ove Odluke koja je ne obvezuje, niti je podložna njezinoj provedbi.
6.
U skladu s člancima 1. i 2. Protokola (br. 22) o stajalištu Danske koje je priloženo Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, Sporazum je ne obvezuje, niti je podložna njezinoj provedbi.
7.
Sporazum je potrebno odobriti,
DONIJELO JE OVU ODLUKU:
Članak 1.
Ovime se u ime Unije odobrava Sporazum između Sjedinjenih Američkih Država i Europske unije o korištenju i transferu podataka o imenima putnika Ministarstvu Odjelu za domovinsku sigurnost Sjedinjenih Američkih Država.
Tekst Sporazuma prilaže se ovoj Odluci.
Članak 2.
Predsjednik Vijeća određuje osobu(-e) ovlaštenu za nastavljanje, u ime Unije, s razmjenom obavijesti predviđenih člankom 27. Sporazuma, kako bi izrazio suglasnost Unije da je Sporazum obvezuje.
Članak 3.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Luxembourgu 26. travnja 2012.